**แบบรายงานการตรวจราชการและติดตามประเมินผลนโยบายและจุดเน้นของกระทรวงศึกษาธิการ ประจำปีงบประมาณ พ.ศ. 2566**

**โครงการโรงเรียนคุณภาพ**

**ระยะที่ 2 (ธันวาคม 2565 - กรกฎาคม 2566)**

**ชื่อสถานศึกษา โรงเรียนวิเศษไชยชาญ “ตันติวิทยาภูมิ” จังหวัดอ่างทอง สังกัดสำนักงานเขตพื้นที่การศึกษามัธยมศึกษาสิงห์บุรี อ่างทอง**

**สพฐ. กระทรวงศึกษาธิการ**

**ข้อมูล ณ วันที่ 29 เดือน พฤษภาคม พ.ศ. 2566**

| **นโยบายและจุดเน้น**  **ปีงบประมาณ พ.ศ. 2566** | **กิจกรรม/กระบวนการดำเนินงาน** | **ผลการดำเนินงาน**  **(เชิงปริมาณ/เชิงคุณภาพ)** | **ปัญหา อุปสรรค**  **ในการดำเนินงาน** | **ข้อเสนอแนะ** |
| --- | --- | --- | --- | --- |
| **1. การจัดการศึกษาเพื่อความปลอดภัย** |  |  |  |  |
| 1.1 เร่งสร้างความปลอดภัยในสถานศึกษาเพื่อเพิ่มความเชื่อมั่นของสังคม และป้องกันภัยคุกคามในชีวิตรูปแบบใหม่ และภัยอื่นๆ โดยมีการดำเนินการตามแผนและมาตรการด้านความปลอดภัยให้แก่ผู้เรียน ครู และบุคลากรในรูปแบบต่างๆอย่างเข้มข้น รวมทั้งดำเนินการศึกษา วิเคราะห์ วิจัย ติดตามประเมินผลการดำเนินการและแสวงหาวิธีการที่ดำเนินการได้ดีเยี่ยม  (Best Practice) เพื่อปรับปรุง พัฒนา ขยายผลต่อไป | โรงเรียนได้ดำเนินการเสริมสร้างความปลอดภัยในสถานศึกษา ตามนโยบายของกระทรวงศึกษาธิการ โครงการสถานศึกษาปลอดภัย (MOE Safety center)โดยมีกระบวนการดำเนินงาน ดังนี้ **1. แต่งตั้งคณะทำงาน** 1) คำสั่งที่ 092/2565 เรื่อง แต่งตั้งครูและบุคลากรทางการศึกษา ปฏิบัติงานตามโครงสร้างการบริหารงาน 4 กลุ่มบริหาร ปีการศึกษา 2565 2) คำสั่งที่ 012/2566 เรื่อง แต่งตั้งคณะกรรมการความปลอดภัยโรงเรียนวิเศษไชยชาญ “ตันติวิทยาภูมิ” 3) คำสั่งที่ 013/2566 เรื่อง แต่งตั้งเจ้าหน้าที่ดูแลระบบMOE Safety Centerของโรงเรียนวิเศษไชยชาญ “ตันติวิทยาภูมิ” **2. กำหนดนโยบายโรงเรียน**  โรงเรียนกำหนดนโยบายการดำเนินการเสริมสร้างความปลอดภัยสถานศึกษาตามบริบทของสถานศึกษาที่สอดคล้องกับมาตรการ 3ป ได้แก่ ป้องกัน ปลูกฝัง และปราบปราม ตามที่กระทรวงศึกษาธิการกำหนด ผ่านการจัดทำ แผนเสริมสร้างความปลอดภัยในสถานศึกษา โรงเรียนวิเศษไชยชาญ “ตันติวิทยาภูมิ”  **3. วางแผนบริหารจัดการในสถานศึกษา** โรงเรียนจัดทำแผนเผชิญเหตุความปลอดภัยสถานศึกษา เพื่อใช้เป็นแนวทางในการปฏิบัติกรณีเกิดความไม่ปลอดภัยในสถานศึกษาในรูปแบบต่าง ๆ ครอบคุลม 4 กลุ่มภัย ได้แก่ ภัยที่เกิดจากการใช้ความรุนแรงของมนุษย์ (Violence) ภัยที่เกิดจากอุบัติเหตุ (Accident) ภัยที่เกิดจากการถูกละเมิดมิสิทธิ์ (Right) และภัยที่เกิดจากผลกระทบทางสุขภาวะทางกายและจิตใจ (Unhealthiness) ตามที่กระทรวงศึกษาธิการกำหนด **4. พัฒนาศักยภาพครู บุคลากร นักเรียน** โรงเรียนส่งเสริมให้คณะครู บุคลากร และนักเรียนได้เข้าร่วมการอบรมเพื่อพัฒนาความรู้ ทักษะ ศักยภาพและแสวงหาวิธีการดำเนินงานด้านความปลอดภัยในสถานศึกษา อาทิเช่น การอบรมการใช้งานระบบมาตรฐานด้านความปลอดภัย (MOE Safety Platform) การอบรม พสน. น้อย เป็นต้น **5.** **จัดกิจกรรมและการมีส่วนร่วมของชุมชน** โรงเรียนดำเนินการกิจกรรมต่าง ๆ ที่หลากหลายเกี่ยวกับการเสริมสร้างความปลอดภัยในสถานศึกษาให้กับคณะครู บุคลากร และนักเรียน รวมทั้งจัดทำบันทึกความร่วมมือ (MOU) ประสานกับหน่วยงานภายนอก เพื่อรวมจัดกิจกรรมต่าง ๆ เช่น การอบรมให้ความรู้เกี่ยวกับวินัยจราจรจากเจ้าหน้าที่ตำรวจและกรมการขนส่งทางบก การอบรมให้ความรู้เกี่ยวกับโรคระบาด ยาเสพติดและอบายมุขจากหน่วยงานสาธารณสุข การอบรมให้ความรู้เกี่ยวกับการป้องกันอัคคีภัยจากองค์การปกครองส่วนท้องถิ่น เป็นต้น **6. ประชาสัมพันธ์** โรงเรียนมีการประชาสัมพันธ์ช่องทางการแจ้งเหตุความไม่ปลอดภัยในระบบ MOE Safety Platform ให้กับครู บุคลากร นักเรียน และบุคคลภายนอกได้รับทราบผ่านช่องทางที่หลากหลาย เช่น การใช้เสียงตามสาย line Facebook เพื่อให้โรงเรียนเข้าไปดูแลช่วยเหลือได้อย่างทันท่วงที  **7. ติดตาม ประเมินผล** โรงเรียนมีการสรุปผลการดำเนินงานต่าง ๆ ที่เกี่ยวข้องกับความปลอดภัย เพื่อนำผลมาใช้เป็นแนวทางในการปรับปรุงแก้ไข และวางแผนดำเนินงานในปีต่อไป | 1. สถานศึกษามีคณะกรรมการดำเนินงาน แผนเสริมสร้างความปลอดภัยในสถานศึกษา แผนเผชิญเหตุความปลอดภัยสถานศึกษา  2. นักเรียน ครู และบุคลากรทางการศึกษา ได้เข้าร่วมกิจกรรมที่เกี่ยวข้องกับการป้องกันภัยคุกคามต่าง ๆ  3. นักเรียน ครู บุคลากรทางการศึกษา ผู้ปกครอง มีช่องทางในการแจ้งเหตุความไม่ปลอดภัย  4. นักเรียน ครู บุคลากรทางการศึกษา มีความพึงพอใจต่อการดำเนินงานด้านความปลอดภัย ทั้ง 4 ด้าน อยู่ในระดับ ดี  5. สถานศึกษา คณะครูได้รับการคัดเลือกเป็นตัวแทนสำนักงานเขตพื้นที่การศึกษามัธยมศึกษาสิงห์บุรี อ่างทอง ในการเข้าร่วมการแข่งขันกิจกรรมเสริมสร้างสมรรถนะนักเรียน ครู และบุคลากรทางการศึกษาให้มีทักษะชีวิตในศตวรรษที่ 21 ด้านความปลอดภัย ของกระทรวงศึกษาธิการ | ระบบการแจ้งเหตุความไม่ปลอดภัย (MOE Safety Platform) ยังขาดความเสถียร มีการปิดปรับปรุง/ปรับเปลี่ยน จึงทำให้บางครั้งไม่สามารถเข้าไปใช้งานระบบได้ | **ควรมีการปรับปรุงระบบ**การแจ้งเหตุความไม่ปลอดภัย (MOE Safety Platform) ให้มีความเสถียรในการใช้งาน |
| 1.2 เร่งปลูกฝังทัศนคติ พฤติกรรม และองค์ความรู้ที่เกี่ยวข้อง โดยบูรณาการอยู่ในกระบวนการจัดการเรียนรู้ เพื่อสร้างโอกาสในการเรียนรู้และสร้างภูมิคุ้มกันควบคู่กับการใช้สื่อสังคมออนไลน์ในเชิงบวกและสร้างสรรค์พร้อมทั้งหาแนวทางวิธีการปกป้องคุ้มครองต่อสถานการณ์ที่เกิดขึ้นกับผู้เรียน ครูและบุคลากรทางการศึกษา | 1. การจัดกิจกรรมลูกเสือต้านภัยยาเสพติดโดยได้รับความร่วมมือจาก ศึกษาธิการจังหวัดอ่างทอง ร่วมเป็นวิทยากร ในการอบรมลูกเสือต้านภัยยาเสพติด ที่มีการให้ความรู้เกี่ยวกับการใช้สื่อสังคมออนไลน์อย่างปลอดภัย ในหลักสูตรการอบรม  2. จัดกิจกรรมการอบรมครูในการใช้แพลตฟอร์มออนไลน์ประเภทต่างๆ สำหรับจัดการเรียนการสอนในชั้นเรียนที่ถูกต้องและปลอดภัย  3. ให้ความรู้นักเรียนในการใช้สื่อสังคมออนไลน์ในเชิงบวก โดยบูรณาการไว้ในการจัดการเรียนรู้รายวิชาวิทยาการคำนวณและวิชาการออกแบบและเทคโนโลยีเพื่อให้ผู้เรียนสามารถใช้งานอินเตอร์เน็ตในชีวิตประจำวันได้อย่างสร้างสรรค์  4. ครูที่ปรึกษาจัดกิจกรรมโฮมรูม ที่ช่วยแนะนำ ให้คำปรึกษา และตักเตือนนักเรียนที่มีพฤติกรรมการใช้งานสื่อสังคมออนไลน์ที่ไม่เหมาะสม | 1. ครูและนักเรียนทุกคน ได้รับการให้ความรู้ในการใช้อินเตอร์เน็ตอย่างปลอดภัย  **2. ปัญหาที่เกิดขึ้นจากการใช้สื่อสังคมออนไลน์ในเชิงลบของครูและนักเรียนมีจำนวนลดลงจากเดิม**  **3. ครูและนักเรียนตระหนักถึงความสำคัญ และมีพฤติกรรมการใช้**สื่อสังคมออนไลน์ ในเชิงบวกและสร้างสรรค์ | นักเรียนบางคน (น้อยกว่าร้อยละ 5 ของจำนวนนักเรียนทั้งหมด) ยังมีพฤติกรรมการใช้งานสื่อสังคมออนไลน์ที่ไม่เหมาะสม และก่อให้เกิดปัญหากับตนเอง | **ไม่มี** |
| 1.3 เสริมสร้างการรับรู้ ความเข้าใจ ความตระหนัก และส่งเสริมคุณลักษณะและพฤติกรรมที่พึงประสงค์ด้านสิ่งแวดล้อม รวมทั้งการปรับตัวรองรับการเปลี่ยนแปลงสภาพภูมิอากาศที่จะเกิดขึ้นในอนาคต | 1. **จัดกิจกรรมรณรงค์ให้นักเรียนมีการคัดแยกขยะก่อนทิ้ง โดยโรงเรียนมีถังขยะแยกสีตามประเภทของขยะ ให้นักเรียนคัดแยกก่อนทิ้งลงถัง ขยะที่สามารถนำมารีไซเคิลหรือขายต่อได้ ประเภทขวดน้ำพลาสติก จะมีการให้นักเรียนแต่ละคณะสีแยกทิ้งและนำไปขายเพื่อนำเงินมาใช้ในการจัดกิจกรรมกีฬาสี**  **2. จัดกิจกรรมทำนุบำรุงและปลูกสวนป่า บริเวณพื้นที่ฝั่งตรงข้ามด้านหน้าโรงเรียน ที่มีชื่อว่า “สวนป่าตันติ” และมีการใช้ประโยชน์จากสวนป่าเป็นแหล่งเรียนรู้เชิงนิเวศ และเป็นตัวอย่างของการอนุรักษ์ธรรมชาติและสิ่งแวดล้อม ด้วยการจัดทำฐานการเรียนรู้เศรษฐกิจพอเพียง “สวนป่าตันติ” ให้ผู้ที่สนใจเข้ามาศึกษาเรียนรู้**  **3. จัดกิจกรรมรณรงค์ให้นักเรียนใช้กระเป๋าผ้า แทนการใช้ถุงพลาสติก**  **4. กำหนดให้มีการใช้เครื่องปรับอากาศในโรงเรียนตั้งแต่เวลา 10.00 น. เป็นต้นไป** | 1. ครูและนักเรียนตั้งแต่ ร้อยละ 90 ขึ้นไป มีพฤติกรรมในชีวิตประจำวันที่ช่วยอนุรักษ์ และไม่ทำลายสิ่งแวดล้อม  **2.** ครูและนักเรียนตั้งแต่ ร้อยละ 90 ขึ้นไป รู้จักปรับตัวเพื่อรองรับการเปลี่ยนแปลงสภาพภูมิอากาศที่จะเกิดขึ้นในอนาคต  3. ครูและนักเรียนรับรู้ เข้าใจ และตระหนักถึง ความสำคัญของการปฏิบัติตนในชีวิตประจำวันที่ส่งผลต่อการเปลี่ยนแปลงของสภาพภูมิอากาศและสิ่งแวดล้อม | **ยังมีนักเรียนบางส่วน (น้อยกว่า ร้อยละ 10 ของจำนวนนักเรียนทั้งหมด) ที่ยังไม่รู้จักแยกประเภทของขยะก่อนทิ้ง** | **ไม่มี** |
| **2. การยกระดับคุณภาพการศึกษา** |  |  |  |  |
| 2.1 ส่งเสริมการนำหลักสูตรฐานสมรรถนะ ไปสู่การปฏิบัติอย่างเต็มรูปแบบ เพื่อสร้างสมรรถนะที่จำเป็นสำหรับศตวรรษที่ 21 ให้กับผู้เรียน | 1. ส่งบุคลากรครูเข้ารับการอบรมให้มีความรู้เกี่ยวกับการนำหลักสูตรฐานสมรรถนะไปใช้ในการจัดการเรียนรู้กับหน่วยงานต่างๆ  2. ดำเนินการประชุมขยายผลความรู้ที่ได้จากการอบรมเกี่ยวกับการนำหลักสูตรฐานสมรรถนะไปใช้ในการจัดการเรียนรู้  3. ส่งเสริมให้ครูจัดการเรียนการสอนโดยใช้หลักสูตรฐานสมรรถนะ | 1. ครูจำนวน 72 คน ได้รับการอบรมให้มีความรู้เกี่ยวกับหลักสูตรฐานสมรรถนะ และการนำหลักสูตรฐานสมรรถนะไปใช้ในการจัดการเรียนรู้  2. ครูจำนวน 72 คน จัดการเรียนการสอนโดยใช้หลักสูตรฐานสมรรถนะ | ความไม่แน่นอนเกี่ยวกับการนำหลักสูตรฐานสมรรถนะมาใช้ในโรงเรียน | หน่วยงานที่เกี่ยวข้องกับการกำหนดหลักสูตรการเรียนการสอน ควรมีนโยบายที่ชัดเจนในการนำหลักสูตรฐานสมรรถนะไปใช้จัดการเรียนรู้ในโรงเรียน |
| 2.2 การจัดการเรียนรู้ให้ผู้เรียนได้ค้นพบพรสวรรค์ ความสนใจ ความถนัดในอาชีพของตนเองด้วยการเรียนรู้จากการลงมือปฏิบัติจริง (Active Learning)  ทั้งในห้องเรียน สถานประกอบการ รวมทั้งการเรียนรู้ผ่านแพลตฟอร์มและห้องดิจิทัลให้คำปรึกษาแนะนำ | 1. การจัดหลักสูตรเสริมด้านอาชีพ ด้วยการเปิดสอนหลักสูตรรายวิชาเพิ่มเติมที่ให้ความรู้เกี่ยวกับการทำเกษตรกรรม การทำขนม การทำอาหาร งานช่าง  2. นำนักเรียนเข้าศึกษาดูงานสถานประกอบการของสถาบันปัญญาภิวัฒน์  3. การเปิดร้านขายน้ำ “ปั่นละมุน ตันติ” ที่ดำเนินการโดยนักเรียนและครูที่เปิดสอนกิจกรรมชุมนุมเครื่องดื่มในท้องถิ่น  4. ร่วมกับมหาวิทยาลัยเทคโนโลยีราชมงคลพระนคร ในการพัฒนาครูแกนนำในการจัดการเรียนการสอนเชิงรุกด้วยเทคโนโลยีดิจิทัล 5 กลุ่มสาระการเรียนรู้ คือ คณิตศาสตร์ วิทยาศาสตร์ สังคมศึกษา ภาษาไทย และภาษาอังกฤษ | 1. นักเรียนจำนวน 708 คน เรียนในหลักสูตรเสริมทักษะในด้านการประกอบอาชีพเกี่ยวกับการทำเกษตรกรรม การทำขนม การทำอาหาร งานช่าง  2. นักเรียนจำนวน 10 คน เข้าศึกษาดูงานสถานประกอบการสถาบันปัญญาภิวัฒน์  3. นักเรียนจำนวน 20 คน เข้าเรียนกิจกรรมชุมนุม “ปั่นละมุน”  4. นักเรียนชั้นมัธยมศึกษาปีที่ 1 จำนวน 40 คน ได้เข้าเรียนกับครู โดยใช้สื่อดิจิทัล ในห้องเรียน i-classroom | ไม่มี | **ไม่มี** |
| 2.3 พัฒนาทักษะดิจิทัลและภาษา คอมพิวเตอร์ (Coding) สำหรับผู้เรียนทุกช่วงวัย เพื่อรองรับการเปลี่ยนแปลงสู่สังคมดิจิทัลในโลกยุคใหม่ | 1. จัดการเรียนการสอนรายวิชาคอมพิวเตอร์เพื่อพัฒนาทักษะดิจิทัลและภาษาคอมพิวเตอร์ (Coding) ตั้งแต่ระดับชั้น ม.1-ม.6  2. จัดการเรียนรู้ที่ส่งเสริมให้นักเรียนได้นำความรู้ด้านดิจิทัลและภาษา คอมพิวเตอร์ (Coding) มาปฏิบัติจริง  3. จัดกิจกรรมค่ายคอมพิวเตอร์ ให้กับนักเรียน เพื่อพัฒนาพัฒนาทักษะดิจิทัลและภาษาคอมพิวเตอร์ (Coding)  4. ส่งเสริมให้นักเรียนนำความรู้ที่ได้เข้าแข่งขันทักษะด้านคอมพิวเตอร์ทั้งในระดับจังหวัด และระดับนานาชาติ | 1.นักเรียนมีทักษะดิจิทัลและภาษาคอมพิวเตอร์ (Coding)  2. นักเรียนได้รับรางวัลจากการเข้าร่วมการแข่งขันทักษะด้านคอมพิวเตอร์ทั้งในระดับจังหวัดและระดับนานาชาติ | การเรียน Coding ในเรื่องการเขียนโปรแกรม เป็นเนื้อหาที่ยากต่อการทำความเข้าใจและมีความเป็นนามธรรมสูง | **ไม่มี** |
| 2.4 พัฒนารูปแบบการจัดการเรียนการสอนประวัติศาสตร์ หน้าที่พลเมืองและศีลธรรมให้มีความทันสมัย น่าสนใจ เหมาะสมกับวัยของผู้เรียน ควบคู่ไปกับการเรียนรู้ประวัติศาสตร์ของท้องถิ่นและการเสริมสร้างวิถีชีวิตของความเป็นพลเมืองเข้มแข็ง | 1. การบูรณาการหน่วยการเรียนรู้ประวัติศาสตร์ท้องถิ่นของจังหวัดอ่างทอง ในหลักสูตรการจัดการเรียนการสอนวิชาประวัติศาสตร์  2. พัฒนารูปแบบการเรียนการสอนประวัติศาสตร์โดยใช้ทักษะทางประวัติศาสตร์ 1s2c จัดทำสื่อการจัดการเรียนรู้ที่ทันสมัย หลากหลาย น่าสนใจ เหมาะสมกับวัยและความสามารถในการเรียนรู้ของผู้เรียน  3. นำนักเรียนศึกษาแหล่งเรียนรู้ภายในโรงเรียน เช่น พิพิธภัณฑ์ภูมิปัญญาท้องถิ่น แปลงนาสาธิต ห้องสมุดโรงเรียน เป็นต้น และศึกษาแหล่งเรียนรู้ภายนอกโรงเรียน เช่น วัด พิพิธภัณฑ์ประวัติศาสตร์อ่างทอง สวนวโรชา เป็นต้น | 1. นักเรียนได้รับการจัดการเรียนรู้ที่มีการบูรณาการประวัติศาสตร์ท้องถิ่น รวมทั้งได้รับประสบการณ์ต่าง ๆ จากการศึกษาแหล่งเรียนรู้ทั้งภายในและภายนอกโรงเรียน รวมทั้งได้รับการปลูกฝังให้เป็นพลเมืองที่ดีต่อสังคมโลก  2. ครูมีสื่อการสอนที่ทันสมัย หลากหลาย น่าสนใจ เหมาะสมกับวัยและความสามารถในการเรียนรู้ของผู้เรียน  3. โรงเรียนมีแหล่งเรียนรู้ภายในโรงเรียน เช่น พิพิธภัณฑ์ภูมิปัญญาท้องถิ่น แปลงนาสาธิต ห้องสมุดโรงเรียน เป็นต้น | **ไม่มี** | **ไม่มี** |
| 2.5 ส่งเสริมการให้ความรู้และทักษะด้านการเงินและการออม(Financial Literacy) ให้กับผู้เรียนโดยการบูรณาการทำงานร่วมกับหน่วยงานที่เกี่ยวข้อง เช่น กระทรวงการคลัง กองทุนการออมแห่งชาติ(กอช.) ธนาคารกรุงศรีอยุธยา ธนาคารออมสิน สหกรณ์ฯลฯ ผ่านกระบวนการเรียนรู้ โครงการ และกิจกรรมต่างๆ และการเผยแพร่สื่อแอนิเมชันรอบรู้เรื่องเงิน รวมทั้งส่งเสริมให้เกิดการลงทุนเชิงพาณิชย์เพื่อให้เกิดผลตอบแทนที่สูงขึ้น | ธนาคารออมสินสาขาวิเศษชัยชาญและโรงเรียนวิเศษชัยชาญ “ตันติวิทยาภูมิ” ร่วมกันจัดตั้งธนาคารโรงเรียนเพื่อเป็นการจำลองธนาคารสาขาย่อยไว้ในโรงเรียน โดยมีนักเรียนเป็นผู้ดำเนินการด้วยตัวเองและมีคณะครูช่วยดูแล ซึ่งได้ดำเนินการมาตั้งแต่ปีการศึกษา 2554 จนถึงปัจจุบัน ทางธนาคารโรงเรียนมีกิจกรรมการฝากและถอนเงิน ในช่วงเช้าระหว่างเวลา 07.25 น.– 8.10 น. C]tช่วงพักกลางวัน ระหว่างเวลา 11.30 น.–12.50 น. และช่วงเย็น ระหว่างเวลา 15.20 น. เป็นต้นไป รวมถึงมีการเปิดชุมนุมธนาคารโรงเรียน | 1. **นักเรียนทุกคนเปิดบัญชีเงินฝากกับทางธนาคารโรงเรียนและมีการฝากเงินอย่างต่อเนื่อง**  2. **ธนาคารโรงเรียนได้รับรางวัลการออมดีเด่น ประจำปีการศึกษา** 2564 **สายสามัญ** | **ที่ตั้งของห้องธนาคารโรงเรียน ประสบปัญหาน้ำท่วมขังบางครั้งในฤดูฝน ถ้าฝนตกหนัก** | **หาพื้นที่สำหรับใช้เป็นห้องธนาคารของโรงเรียนใหม่** |
| 2.6 โรงเรียนคุณภาพ  - การบริหารจัดการงบประมาณโครงการโรงเรียนคุณภาพที่ได้รับจัดสรรจากทางราชการและเครือข่ายต่างๆ  - การใช้ประโยชน์จากทรัพยากรร่วมกันกับโรงเรียนในเครือข่าย  - ข้อมูลจำนวนนักเรียนในปีการศึกษาปัจจุบันและปีการศึกษาที่ผ่านมาย้อนหลัง 2 ปีการศึกษา  - ข้อมูลข้าราชการครูและบุคลากรทางการศึกษาในปีการศึกษาปัจจุบัน | **การบริหารจัดการงบประมาณ**   1. ปรับปรุงซ่อมแซมอาคารเรียน 216ค งบประมาณ 2,373,200 บาท 2. สร้างอาคารห้องสมุด งบประมาณ 3,001,400 บาท 3. จัดซื้อครุภัณฑ์โต๊ะเก้าอี้นักเรียนระดับชั้นมัธยมศึกษา 291,200 บาท 4. จัดซื้อครุภัณฑ์อุปกรณ์ห้องปฏิบัติการวิทยาศาสตร์ 419,800 บาท 5. จัดซื้อครุภัณฑ์สำหรับงานอาหารและโภชนาการ 120,000 บาท 6. จัดซื้อครุภัณฑ์สำหรับห้องสมุด 100,000 บาท 7. จัดซื้อครุภัณฑ์อุปกรณ์วิชาเกษตร 82,100 บาท   **การใช้ประโยชน์จากทรัพยากรร่วมกันกับโรงเรียนในเครือข่าย**  1. เป็นแหล่งเรียนรู้ตามหลักปรัชญาของเศรษฐกิจพอเพียง ด้านการศึกษา  2. ให้บริการทางด้านวิชาการ ด้วยการส่งบุคลากรครูเข้าร่วมเป็นวิทยากรอบรมให้ความรู้กับหน่วยงานภายนอก  3. จัดกิจกรรมเปิดบ้านวิชาการ ให้โรงเรียนในเครือข่ายได้มีโอกาสเข้ามาศึกษาเรียนรู้แหล่งเรียนรู้ต่างๆ ภายในโรงเรียน  **ข้อมูลจำนวนนักเรียน**  - ปีการศึกษา 2563 จำนวน 1,394 คน  - ปีการศึกษา 2564 จำนวน 1,442 คน  - ปีการศึกษา 2565 จำนวน 1,519 คน  **ข้อมูลข้าราชการครูและบุคลากรทางการศึกษาในปีการศึกษาปัจจุบัน**  - ผู้บริหาร จำนวน 3 ท่าน  - ข้าราชการครู จำนวน 69 ท่าน  - ครูอัตราจ้าง จำนวน 7 ท่าน  - บุคลากรสายสนับสนุนการสอน จำนวน 12 ท่าน | 1. นักเรียนและครูมีห้องเรียน สื่อการสอน อุปกรณ์การเรียนที่เพียงพอ และอยู่ในสภาพที่พร้อมใช้งาน สำหรับใช้ในการจัดการเรียนการสอน  2. เป็นแหล่งเรียนรู้ตามหลักปรัชญาของเศรษฐกิจพอเพียงของชุมชน  3. มีการให้บริการด้านความรู้ให้กับชุมชนและโรงเรียนในเครือข่าย | การส่งมอบครุภัณฑ์เพื่อการศึกษาบางรายการล่าช้าไม่เป็นไปตามกำหนดเวลา | ไม่มี |
| **3. การสร้างโอกาส ความเสมอภาค และความเท่าเทียมทางการศึกษาทุกช่วงวัย** |  |  |  |  |
| 3.1 การพัฒนาระบบข้อมูลสารสนเทศของนักเรียนเป็นรายบุคคล เพื่อใช้เป็นฐานข้อมูลในการส่งต่อไปยังสถานศึกษาในระดับที่สูงขึ้น ป้องกันเด็กตกหล่นและเด็กออกกลางคัน | 1. ดำเนินการจัดเก็บข้อมูลสารสนเทศของนักเรียนเป็นรายบุคคล ผ่านฐานข้อมูล DMC ซึ่งมีขั้นตอนการดำเนินงาน *ดังนี้*  - จัดเก็บข้อมูลรายบุคคลของนักเรียนผ่านแบบฟอร์มข้อมูลนักเรียนในช่วงรับมอบตัวนักเรียนในแต่ละปีการศึกษา  - ครูประจำชั้นนำข้อมูลนักเรียนรายบุคคลบันทึกและปรับข้อมูลให้เป็นปัจจุบันในระบบ DMC ในช่วงก่อนวันที่ 10 มิถุนายน ของทุกปีการศึกษา  - เจ้าหน้าที่ระดับโรงเรียนทำการตรวจสอบความถูกต้องของข้อมูลเพื่อเตรียมยืนยันระบบวันที่ 10 มิถุนายน ของทุกปีการศึกษา  - ระหว่างภาคเรียนตรวจสอบการมีตัวตน การย้ายเข้า ย้ายออก ลาออกของนักเรียนกับงานทะเบียนนักเรียน  - เมื่อสิ้นภาคเรียนของทุกปีการศึกษา จะมีการตรวจสอบจำนวนนักเรียนที่มีตัวตนจริงกับงานทะเบียนของโรงเรียนก่อนยืนยันรายงานเข้าสู่ระบบ DMC  2. ระบบดูแลช่วยเหลือนักเรียนจัดทำฐานข้อมูลนักเรียนรายบุคคลเกี่ยวกับ  - ประวัติส่วนตัว  - ข้อมูลผลการประเมินสุขภาพจิตด้วยแบบประเมิน SDQ  - ข้อมูลสุขภาวะทางด้านร่างกาย  - ข้อมูลการเยี่ยมบ้านนักเรียน | 1. ข้อมูลสารสนเทศของนักเรียนรายบุคคล จากฐานข้อมูล DMC  - มีการเก็บข้อมูลรายบุคคลของนักเรียนที่ถูกต้องและครบถ้วนทุกคน  - โรงเรียนมีการยืนยันข้อมูลนักเรียนในระบบ DMC ได้ตามกำหนดทุกปีการศึกษา  2. มีการเก็บข้อมูลรายบุคคลของนักเรียนในระบบดูแลช่วยเหลือนักเรียนที่ถูกต้องและครบถ้วนทุกคน  3. มีการใช้ประโยชน์จากฐานข้อมูล ในการ  - พิจารณาให้ความช่วยเหลือด้านเงินทุนการศึกษากับนักเรียนที่ขาดแคลนทุนทรัพย์  - ให้ความช่วยเหลือในการดูแลสุขภาพกายและสุขภาพจิต ตามรูปแบบ TANTI Student care หากพบว่านักเรียนมีปัญหา | ข้อมูลสารสนเทศที่ต้องจัดเก็บมีเป็นจำนวนมาก บางรายการมีความซ้ำซ้อนกัน | การบูรณาการใช้ข้อมูลร่วมกันในการจัดเก็บข้อมูลนักเรียนรายบุคคล |
| 3.2 ส่งเสริมสนับสนุนให้เด็กปฐมวัยที่มีอายุตั้งแต่ 3 ปีขึ้นไปทุกคน เข้าสู่ระบบการศึกษาเพื่อรับการพัฒนาอย่างรอบด้าน มีคุณภาพ ตามศักยภาพ ตามวัย และต่อเนื่องอย่างเป็นระบบ โดยบูรณาการร่วมงานกับทุกหน่วยงานที่เกี่ยวข้อง | ส่งเสริม สนับสนุนเด็กสู่ระบบการศึกษาตามนโยบายการรับนักเรียน ด้วยการ ดำเนินการดังนี้  1. จัดทำแผนการรับนักเรียนที่มีการศึกษาข้อมูลจำนวนนักเรียนในระดับประถมศึกษาและมัธยมศึกษาของโรงเรียนในเขตพื้นที่บริการที่จบการศึกษาในแต่ละปีการศึกษา  2. จัดกิจกรรมเปิดรั้วโรงเรียน (Open House) ให้นักเรียนและผู้ปกครองที่สนใจ ส่งบุตรหลานเข้าศึกษาต่อในโรงเรียน มีโอกาสได้เข้าเยี่ยมชมโรงเรียนเพื่อประกอบการตัดสินใจเข้าศึกษาต่อ  3. จัดกิจกรรมแนะแนวการศึกษาต่อ ในโรงเรียนที่อยู่ในเขตพื้นที่บริการ  4. จัดทำประกาศการรับนักเรียนตามปฏิทินการรับนักเรียนของ สพฐ. และดำเนินการประชาสัมพันธ์ เผยแพร่ข้อมูลให้บุคคลที่สนใจทราบด้วยวิธีการที่หลากหลาย  5. ดำเนินกิจกรรมการรับสมัครนักเรียน ทั้งในรูปแบบของการสมัครแบบออนไซต์และออนไลน์ การสอบคัดเลือก ด้วยแบบทดสอบมาตรฐานที่จัดทำขึ้นโดยโรงเรียน การประกาศรายชื่อนักเรียนที่ได้รับคัดเลือกให้เข้าศึกษาต่อ และการรับมอบตัวนักเรียน ให้เป็นไปด้วยความโปร่งใส | นักเรียนทุกคนในเขตพื้นที่บริการของโรงเรียน มีโอกาสในการเข้าสู่ระบบการศึกษาเพื่อรับการพัฒนารอบด้าน อย่างมีคุณภาพ ตามศักยภาพ ตามวัย และเป็นระบบ โดยมีการบูรณาการ่วมมือกับโรงเรียนที่เปิดสอนระดับชั้นประถมศึกษาที่อยู่ในเขตพื้นที่บริการ | ค่านิยมในการเข้าศึกษาต่อในโรงเรียนประจำจังหวัด ของนักเรียนในเขตพื้นที่บริการ | **ควรจำกัดจำนวนและสัดส่วนการรับนักเรียนนอกเขตพื้นที่บริการของโรงเรียนประจำจังหวัด ไม่ให้มีการรับนักเรียนที่อยู่นอกเขตพื้นที่บริการ ในจำนวนที่มากเกินไป** |
| **4. การศึกษาเพื่อพัฒนาทักษะอาชีพและเพิ่มขีดความสามารถในการแข่งขัน** |  |  |  |  |
| 4.1 ส่งเสริมและสนับสนุนการผลิตและพัฒนากำลังคนทุกช่วงวัยเพื่อการมีงานทำ โดยบูรณาการความร่วมมือในการจัดการศึกษาร่วมกับหน่วยงาน องค์กรทั้งภาครัฐ เอกชน ชุมชน องค์กรปกครองส่วนท้องถิ่นและสถาบันสังคมอื่น | 1. จัดหลักสูตรการเรียนการสอนที่ให้ความรู้นักเรียน เกี่ยวกับการประกอบอาชีพในท้องถิ่น  2. ส่งเสริมการเรียนรู้นอกห้องเรียนเพื่อพัฒนาทักษะชีวิต ทักษะอาชีพ และสร้างเสริมประสบการณ์อาชีพ โดยการส่งนักเรียนเข้ารับการฝึกประสบการณ์วิชาชีพด้านสาธารณสุขในโรงพยาบาลและโรงพยาบาลส่งเสริมสุขภาพประจำตำบลที่อยู่ในเขตอำเภอวิเศษชัยชาญ | 1. นักเรียนมีทักษะชีวิต ทักษะอาชีพ และมีประสบการณ์อาชีพ  2. นักเรียนสามารถวางแผนเส้นทางการศึกษาต่อและการประกอบอาชีพได้ | การติดต่อประสานงานกับหน่วยงานที่ส่งนักเรียนเข้าไปฝึกงาน | ติดต่อประสานงานล่วงหน้าเพื่อชี้แจงรายละเอียดในการส่งนักเรียนฝึกประสบการณ์วิชาชีพ |
| **5. การส่งเสริมสนับสนุนวิชาชีพครู บุคลากรทางการศึกษา และบุคลากรสังกัดกระทรวงศึกษาธิการ** |  |  |  |  |
| 5.1 ส่งเสริมสนับสนุนการดำเนินการตามหลักเกณฑ์การประเมินวิทยฐานะแนวใหม่ Performance Appraisal (PA) โดยใช้ระบบการประเมินตำแหน่งและวิทยฐานะของข้าราชการครูและบุคลากรทางการศึกษาระบบ Digital Performance Appraisal (DPA) | 1. จัดกิจกรรมอบรมครูให้มีความรู้ในการปฏิบัติงานตามหลักเกณฑ์การประเมินวิทยฐานะแนวใหม่ Performance Appraisal (PA)  2. กลุ่มบริหารงานวิชาการจัดระบบการจัดการเรียนการสอน การนิเทศการเรียนการสอนในชั้นเรียน ให้สอดคล้องกับหลักเกณฑ์การประเมินวิทยฐานะแนวใหม่ Performance Appraisal (PA)  3. มีการส่งเสริมให้ครูจัดการเรียนรู้ในห้องเรียนคุณภาพ ด้วยการจัดสภาพแวดล้อมในห้องเรียนให้เหมาะสมกับการจัดการเรียนรู้และเป็นแหล่งเรียนรุ้สำหรับนักเรียน | ครู  5 คน ส่งผลงานทางวิชาการเพื่อเลื่อนวิทยฐานะครูชำนาญการพิเศษ  4 คน ส่งผลงานทางวิชาการเพื่อเลื่อนวิทยฐานะครูชำนาญการ | การประเมินวิทยฐานะของข้าราชการครูและบุคลากรทางการศึกษาระบบ Digital Performance Appraisal (DPA) ของข้าราชการครูบางรายล่าช้า | **ควรมีการกำหนดปฏิทินและระยะเวลาในการประกาศผลที่แน่นอน หลังจากยื่นเรื่องขอรับการประเมิน** |
| 5.2 พัฒนาครูให้มีความพร้อมด้านวิชาการและทักษะการจัดการเรียนรู้  การใช้เทคโนโลยีและนวัตกรรมผ่านแพลตฟอร์มออนไลน์ต่างๆ รวมทั้งเป็นผู้วางแผนเส้นทางการเรียนรู้ การประกอบอาชีพ และการดำเนินชีวิตของผู้เรียนได้ตามความสนใจและความถนัดของแต่ละบุคคล | 1. จัดกิจกรรมการอบรมเชิงปฏิบัติการการออกแบบการจัดการเรียนรู้เชิงรุกด้วยเทคโนโลยีดิจิทัล (i–Classroom) ให้กับคณะครู ซึ่งเป็นการขยายผลและต่อยอดการใช้เทคโนโลยีดิจิทัลสำหรับการจัดการเรียนรู้ในห้องเรียนของโรงเรียนที่เข้าร่วมโครงการโรงเรียนคุณภาพ  2. ส่งครูที่สอนในหลักสูตรวิชาชีพเข้ารับการอบรมให้มีความรู้เกี่ยวกับหลักสูตรการจัดการเรียนการสอนเพื่อการมีงานทำ เพื่อนำความรู้ที่ได้มาใช้ในการพัฒนานักเรียนตามความความถนัดและความสนใจ  3. ครูผู้สอนวิชาแนะแนวจัดการเรียนการสอนที่สอดแทรกความรู้เกี่ยวกับการวางแผนเส้นทางการเรียนรู้ การประกอบอาชีพ และการดำเนินชีวิตให้กับนักเรียน ทุกระดับชั้น  4. จัดกิจกรรเสริมหลักสูตร ให้นักเรียนมีโอกาสได้แสดงผลงานซึ่งบ่งชี้ถึงความรู้ของตนเองที่มีเกี่ยวกับการประกอบอาชีพ | 1. ครูทุกคนมีความพร้อมด้านวิชาการและทักษะการจัดการเรียนรู้  ที่มีการใช้เทคโนโลยีดิจิทัลในชั้นเรียนและการใช้แพลตฟอร์มออนไลน์ต่างๆ ในการจัดการเรียนรู้ตามความถนัด  2. ครูที่สอนในหลักสูตรวิชาชีพได้รับการพัฒนาตนเองให้มีความรู้และความสามารถในการสอนหลักสูตรที่ช่วยเสริมสร้างทักษะอาชีพให้กับนักเรียน  3. นักเรียนได้รับการพัฒนาให้มีความรู้ทางด้านวิชาการและวิชาชีพ เต็มตามศักยภาพ ความถนัด และความสนใจของตนเอง  ผ่านการจัดกิจกรรมการเรียนรู้ในชั้นเรียนและการจัดกิจกรรมเสริมหลักสูตรนอกชั้นเรียน | การปรับปรุงระบบโครงสร้าง เครือข่ายอินเทอร์เน็ตไร้สายของโรงเรียน ในบางจุด | **การสนับสนุนเครือข่ายอินเตอร์เน็ตความเร็วสูงแบบไร้สายให้กับโรงเรียน** |
| 5.3 เร่งรัดการดำเนินการแก้ไขปัญหาหนี้สินครูและบุคลากรทางการศึกษาทั้งระบบ ควบคู่กับการให้ความรู้ด้านการวางแผนและการสร้างวินัยด้านการเงินและการออม | 1. จัดการอบรมให้ความรู้ด้านการวางแผนทางการเงิน การบริหารจัดการหนี้สินแก่ครูและบุคลากรในโรงเรียน ให้มีระเบียบวินัยทางการเงิน 2. ส่งเสริมการออมเงินของครูและบุคลากรในโรงเรียน โดยมีการออมเงินกับโครงการธนาคารโรงเรียน 3. ส่งเสริมให้ครูและบุคลากรในโรงเรียนประยุกต์ใช้หลักปรัชญาของเศรษฐกิจพอเพียงในการดำรงชีวิต ตามแผนการใช้หลักปรัชญาของเศรษฐกิจพอเพียง 4. ให้ความรู้ในการกู้ยืมเงินสหกรณ์ออมทรัพย์ครู และสถาบันการเงินอื่นๆ | ครูและบุคลากรในโรงเรียนที่มีปัญหาหนี้สิน มีความรู้ความเข้าใจสามารถวางแผนทางเงิน มีการออมเงิน และดำรงชีวิตตามหลักปรัชญาของเศรษฐกิจพอเพียง | **ไม่มี** | **ไม่มี** |
| **6. การพัฒนาระบบราชการ และการบริการภาครัฐยุคดิจิทัล** |  |  |  |  |
| 6.1 ขับเคลื่อนการพัฒนาระบบราชการ 4.0 ด้วยนวัตกรรม และการนำเทคโนโลยีดิจิทัลมาเป็นกลไกหลักในการดำเนินงาน (Digitalize Process) การเชื่อมโยงและการแบ่งปันข้อมูล (Sharing Data) การส่งเสริมความร่วมมือ บูรณาการกับภาคส่วนต่างๆทั้งภายในและภายนอก | นำเทคโนโลยีดิจิทัลมาใช้ในการจัดทำฐานข้อมูลเพื่อการบริหารจัดการและการให้บริการในโรงเรียน ทั้ง 4 กลุ่มบริหาร ดังนี้  1. กลุ่มบริหารงานวิชาการ  - จัดทำฐานข้อมูลผลการเรียนนักเรียนและการออกเอกสาร หลักฐานทางการศึกษา ให้กับนักเรียน ด้วยโปรแกรม SGS (Secondary Grading System)  - จัดทำฐานข้อมูลเรียนรายบุคคล ด้วยโปรแกรม DMC (Data Management Center)  - ใช้โปรแกรมคอมพิวเตอร์ในการจัดตารางเรียน ตารางสอน  - ใช้ Google Application เป็นแพลตฟอร์มประยุกต์ในการทำแบบสอบถาม การทำเอกสารร่วมกัน การทำไซต์ของกลุ่มงานหลักสูตร และการสร้างห้องเรียนออนไลน์  - ใช้ Line group ในการสร้างห้องสนทนาไว้เพื่อใช้ในการสื่อสารและประชาสัมพันธ์แจ้งเรื่องการปฏิบัติงานของกลุ่มงานต่างๆ ในสังกัดกลุ่มบริหารงานวิชาการ  - มีการจัดทำระบบ e–office ไว้สำหรับเก็บเอกสารสำคัญ ได้แก่ คำสั่งการปฏิบัติงานต่าง ๆ เพื่อให้ครูสามารถดาวน์โหลดไปใช้ได้  - จัดทำ Website ของโรงเรียน  2. กลุ่มบริหารงานกิจการนักเรียน  - จัดทำระบบฐานข้อมูลความประพฤตินักเรียน ที่มีการบันทึกข้อมูลการขาด ลา มาสาย คะแนนพฤติกรรมที่พึงประสงค์และไม่พึงประสงค์ของนักเรียน  - ใช้ Google Application เป็นแพลตฟอร์มประยุกต์ในการทำไซต์ของกลุ่มงานระบบดูแลช่วยเหลือนักเรียน ที่มีการบันทึกผลการประเมิน SDQ นักเรียนรายบุคคล การทำแบบสอบถาม และการทำเอกสารร่วมกัน  - ใช้ Line group ในการสร้างห้องสนทนาไว้เพื่อใช้ในการสื่อสารและประชาสัมพันธ์แจ้งเรื่องการปฏิบัติงานของกลุ่มงานต่างๆ ในสังกัดกลุ่มบริหารงานกิจการนักเรียน  3. กลุ่มบริหารงานงบประมาณและบุคลากร  - จัดทำฐานข้อมูลการจัดซื้อจัดจ้างภาครัฐ ด้วยระบบ e–GP  - จัดทำระบบแสกนลายนิ้วมือเพื่อลงลายมือชื่อเข้าปฏิบัติงานและลงลายมือชื่อออกจากการปฏิบัติงาน  - ใช้ Google Application เป็นแพลตฟอร์มประยุกต์ในการทำแบบสอบถาม  - ใช้ Line group ในการสร้างห้องสนทนาไว้เพื่อใช้ในการสื่อสารและประชาสัมพันธ์แจ้งเรื่องการปฏิบัติงานของกลุ่มงานต่างๆ ในสังกัดกลุ่มบริหารงานงบประมาณและบุคลากร  4. กลุ่มบริหารงานทั่วไป  - ใช้ Google Application เป็นแพลตฟอร์มประยุกต์ในการทำเอกสารเผยแพร่ที่มีการเปลี่ยนแปลงข้อมูลอยู่ตลอดเวลา  - ใช้ Line group ในการสร้างห้องสนทนาไว้เพื่อใช้ในการสื่อสารและประชาสัมพันธ์แจ้งเรื่องการปฏิบัติงานของกลุ่มงานต่างๆ ในสังกัดกลุ่มบริหารงานทั่วไป | 1. มีการนำเทคโนโลยีดิจิทัลใช้ในการเพิ่มประสิทธิภาพการปฏิบัติงาน ภายในองค์กร  2. การนำเทคโนโลยีดิจิทัลเข้ามาใช้ในการทำงานช่วยทำให้การทำงานสะดวกรวดเร็วขึ้น  3. ลดการใช้เอกสารของกลุ่มงาน  4. มีการรายงานผลข้อมูลได้อย่างรวดเร็วและประหยัดเวลาในการทำงานมากขึ้น | **ความรวดเร็วในการใช้งานระบบเทคโนโลยีดิจิทัลที่มีการใช้งานฐานข้อมูลร่วมกันทั้งประเทศ ทำให้การทำงานที่มีกำหนดระยะเวลาเดียวกัน มีผู้เข้าใช้ระบบเป็นจำนวนมาก ระบบประมวลผลของโปรแกรมที่ใช้จึงเกิดความล่าช้า** | **ผู้ดูแลระบบส่วนกลางควรเพิ่มสมรรถนะของเครื่องที่ใช้เก็บฐานข้อมูลกลาง เพื่อทำให้การใช้งานพร้อมกัน สะดวกและรวดเร็วขึ้น** |
| 6.2 การทำงานแบบบูรณาการ การมีส่วนร่วมกับชุมชน หน่วยงาน องค์กรอื่นๆ ทั้งในพื้นที่ และหน่วยงานอื่นๆที่เกี่ยวข้อง | 1. สถานศึกษามีการรวบรวมข้อมูลพื้นฐานและสภาพแวดล้อมของชุมชมใกล้เคียงและภาคีเครือข่าย รวมถึงมีการทำบันทึกข้อตกลงกับหน่วยงานต่างๆ รวมถึงเครือข่ายผู้ปกครองเพื่อร่วมกันแก้ไขและป้องกันปัญหาต่างๆ ที่จะเกิดขึ้นในอนาคต รวมถึงมีการร่วมกับกับชุมชนและภาคีในการวิเคราะห์สภาพปัญหาของชมชนที่เกิดขึ้นในปัจจุบัน เพื่อร่วมกันแก้ไขปัญหาร่วมกันอย่างสมบูรณ์ โดยมีการจัดการประชุมอย่างต่อเนื่องเพื่อให้เกิดประสิทธิภาพประสิทธิผลให้มากที่สุดและเป็นปัจจุบัน  2. สถานศึกษาส่งเสริมสนับสนุนการสร้างความสัมพันธ์ระหว่างโรงเรียนกับชุมชนและภาคีเครือข่ายในด้านต่างๆ อย่างสม่ำเสมอ โดยมีการสร้างแผนผังองค์กร การประชุมหารือในการดำเนินงานกิจกรรมต่างๆระหว่างโรงเรียนและชุมชน รวมไปถึงการประชาสัมพันธ์ผลการดำเนินงานและการร่วมกิจกรรมผ่านสื่อออนไลน์ต่างๆ รวมถึงการได้รับการสนับสนุนจากชุมชนและหน่วยงานองค์กรต่างๆ ในการดำเนินกิจกรรมภายในสถานศึกษา | 1. สถานศึกษามีการประชุม วางแผน หารือกับชุมชนและภาคีเครือข่ายอย่างสม่ำเสมอ โดยมีการสรุปการดำเนินงานในแต่ละโครงการ เพื่อวิเคราะห์ถึงข้อดี และข้อที่ต้องดำเนินการแก้ไข เพื่อในกิจกรรมระหว่างสถานศึกษาและชุมชนมีประสิทธิภาพอย่างสูงสุด  2. สถานศึกษาได้รับความอนุเคราะห์จากหน่วยงานต่างๆมากมาย อาทิเช่น กรมการขนส่งทางบก วัด สถานีตำรวจภูธร โรงพยาบาลวิเศษชัยชาญ สำนักงานส่งเสริมการศึกษานอกระบบและการศึกษาตามอัธยาศัย ในการให้ความร่วมมือ ร่วมไปถึงการสนับสนุนแก่สถานศึกษา  3. สถานศึกษาได้รับการสนับสนุนจากชุมชน ในด้านต่างๆมากมาย อาทิ เช่น  - ด้านวิชา ได้รับความสนับสนุนจากสถานีตำรวจภูธรวิเศษชัยชาญ ในการให้ความรู้เรื่องการใช้รถใช้ถนน โรงพยาบาลวิเศษชัยชาญ ให้ความรู้เรื่องโทษของการสูบบุหรี่ สำนักงานคณะกรรมการการเลือกตั้งประจำจังหวัดอ่างทอง ให้ความรู้ในเรื่องประชาธิปไตยในสถานศึกษา ฯลฯ  - ด้านทรัพยากร ได้รับการสนับสนุนจากสถานีตำรวจภูธรวิเศษชัยชาญ ในการจัดเจ้าหน้าที่ในการดูแลความปลอดภัยให้แก่นักเรียน ศูนย์เพาะพันธุ์กล้าไม้จังหวัดอ่างทอง มอบต้นไม้ในการปลูกป่าเฉลิมพระเกียรติ  - ด้านบริการ ได้รับการสนับสนุนจากองค์การบริหารส่วนตำบลไผ่จำศีล ในการให้ความอนุเคราะห์รถดับเพลิงในการทำความสะอาด การบริการเต็นท์ในการจัดกิจกรรมวันมอบตัวนักเรียน โรงพยาบาลส่งเสริมสุขภาพตำบลไผ่จำศีล อนุเคราะห์หน้ากากอนามัย เจลล้างมือ Face Shield สาธารณสุขอำเภอวิเศษชัยชาญ ในการให้ความอนุเคราะห์การฉีดพ่นฆ่ายุงลาย | **ไม่มี** | **ไม่มี** |

ผู้รายงาน ...........................................................

(นางมยุรีย์ แพร่หลาย)

ตำแหน่งผู้อำนวยการโรงเรียนวิเศษไชยชาญ “ตันติวิทยาภูมิ”

วันที่ 26 เดือน พฤษภาคม พ.ศ. 2566